OʻZBEKISTON RESPUBLIKASINING AYRIM QONUN HUJJATLARIGA OʻZGARTISHLAR VA QOʻSHIMCHALAR KIRITISH TOʻGʻRISIDA
(law, 2025-02-02)

“395-modda. Jinoyat ishini sudda koʻrish uchun tayinlash yoxud boshqacha qaror qabul qilish tartibi
Sudya jinoyat ishini ayblov xulosasi bilan yoki tibbiy yoʻsindagi majburlov choralarini qoʻllash masalasini koʻrib chiqish uchun ishni sudga yuborish toʻgʻrisidagi qaror bilan qabul qilib olgach, quyidagi hal qiluv qarorlaridan birini qabul qilish toʻgʻrisida qaror (ajrim) chiqaradi: 1) ishni sudda koʻrish uchun tayinlash toʻgʻrisida; 2) jinoyat ishi yuzasidan ish yuritishni toʻxtatib turish toʻgʻrisida; 3) jinoyat ishi yuzasidan ish yuritishni tugatish toʻgʻrisida. Ishni sudda koʻrish uchun tayinlash toʻgʻrisidagi yoxud boshqacha qaror qabul qilish haqidagi masala sudya tomonidan ish sudga kelib tushgan kundan boshlab, yetti sutkadan kechiktirmay hal qilinishi lozim. Ushbu muddat shu sudning raisi tomonidan koʻpi bilan uch sutkagacha uzaytirilishi mumkin”; 9) 397-moddasining: sarlavhasi quyidagi tahrirda bayon etilsin: “Jinoyat ishini sudda koʻrish uchun tayinlash toʻgʻrisidagi qaror”; birinchi xatboshisidagi “ajrimda” degan soʻz “qarorda” degan soʻz bilan almashtirilsin; 3-bandidagi “ayblanuvchining” degan soʻzlar “sudlanuvchining” degan soʻz bilan almashtirilsin; 10) 403-moddasining matnidagi “ajrimida” degan soʻz “qarorida” degan soʻz bilan almashtirilsin; 11) 405-moddasining matnidagi “ajrimi” degan soʻz “qarori” degan soʻz bilan almashtirilsin; 12) 494-moddasining ikkinchi qismidagi “hukm bekor qilinishi” degan soʻzlar “kassatsiya tartibida hukm bekor qilinishi” degan soʻz bilan almashtirilsin; 13) 502-moddasining: ikkinchi qismidagi “uch kundan kechiktirmay” degan soʻzlar “oʻn kundan kechiktirmay” degan soʻz bilan almashtirilsin; uchinchi qismidagi “oʻn” degan soʻz “yigirma” degan soʻz bilan almashtirilsin; 14) 511-moddasining ikkinchi qismi 3-bandi quyidagi tahrirda bayon etilsin: “3) Qurolli Kuchlar Harbiy sudining raisi, Qurolli Kuchlar Harbiy prokurori — garnizonlar harbiy sudlarining hukmlari va ajrimlari ustidan, ishni kassatsiya tartibida koʻrib chiqqan Qurolli Kuchlar Harbiy sudining ajrimlari ustidan”; XII. Oʻzbekiston Respublikasining 1994-yil 22-sentabrdagi Qonuni bilan tasdiqlangan Oʻzbekiston Respublikasining Maʼmuriy javobgarlik toʻgʻrisidagi kodeksi (Oʻzbekiston Respublikasi Oliy Kengashining Axborotnomasi, 1995-yil, № 3, 6-modda; Oʻzbekiston Respublikasi Oliy Majlisining Axborotnomasi, 1995-yil, № 9, 193-modda, № 12, 269-modda; 1996-yil, № 5-6, 69-modda, № 9, 144-modda): 1) 101-moddasining: birinchi qismi quyidagi tahrirda bayon etilsin: “Roʻzgʻorda elektr, issiqlik energiyasi yoki gaz tarmoqlarini oʻzboshimchalik bilan ulab olish — eng kam ish haqining ikkidan bir qismidan ikki baravarigacha miqdorda jarima solishga sabab boʻladi”; ikkinchi qismi jazo bandidagi “bir baravardan uch baravarigacha” degan soʻzlar “ikki baravardan toʻrt baravarigacha” degan soʻzlar bilan almashtirilsin; 2) 103-moddasining birinchi qismi jazo bandidagi “bir baravaridan ikki baravarigacha” degan soʻzlar “ikki baravardan uch baravarigacha” degan soʻzlar bilan almashtirilsin; 3) 146-moddasi quyidagi mazmundagi uchinchi qism bilan toʻldirilsin: “Havo, temir yoʻl, suv va avtomobil transportida yuklarning but saqlanishini taʼminlash qoidalarini buzish — mansabdor shaxslarga eng kam oylik ish haqining besh baravaridan yetti baravarigacha miqdorda jarima solishga sabab boʻladi”. 4) 163-moddasi quyidagi tahrirda bayon etilsin:

“163-modda. Vodoprovod yoki kanalizatsiya tarmoqlarini oʻzboshimchalik bilan ulab olish va vodoprovod yoxud kanalizatsiyadan foydalanish qoidalarini buzish
Uy-joylarni, jamoat, ishlab chiqarish obyektlari va boshqa obyektlarni, shuningdek, yer uchastkalarini vodoprovod yoki kanalizatsiya tarmoqlariga oʻzboshimchalik bilan ulab olish, tarkibidagi ifloslantiruvchi moddalar yoʻl qoʻyiladigan darajadan ortiq boʻlgan oqova suvlarni kanalizatsiyaga oqizish hamda vodoprovod yoxud kanalizatsiyadan foydalanish qoidalarini, yer ishlari va boshqa ishlarni bajarayotganda vodoprovod yoki kanalizatsiya tarmoqlarini muhofaza qilish qoidalarini boshqacha tarzda buzish, basharti bu hol ularning shikastlanishiga sabab boʻlsa, — fuqarolarga eng kam ish haqining ikkidan bir qismidan ikki baravarigacha, mansabdor shaxslarga esa ikki baravaridan uch baravarigacha miqdorda jarima solishga sabab boʻladi. Xuddi shunday huquqbuzarlik maʼmuriy jazo chorasi qoʻllanilganidan keyin bir yil davomida takror sodir etilgan boʻlsa, — fuqarolarga eng kam ish haqining ikki baravaridan uch baravarigacha, mansabdor shaxslarga esa — uch baravaridan besh baravarigacha miqdorda jarima solishga sabab boʻladi”; 5) 245-moddasining birinchi qismi “142-moddasining uchinchi qismida” degan soʻzlardan keyin “146-moddasining uchinchi qismida” degan soʻzlar bilan toʻldirilsin; 6) 248-moddasining birinchi qismidagi va ikkinchi qismining 1-bandidagi “145, 146” raqamlari “145-moddalari, 146-moddasining birinchi va ikkinchi qismlarida” degan soʻzlar “145-moddalari, 146-moddasining birinchi va ikkinchi qismlarida” degan soʻzlar bilan almashtirilsin, 250, 251, 252 va 254-moddalarining birinchi qismidagi “145, 146-moddalarida” degan soʻzlar “145-moddalarida, 146-moddasining birinchi va ikkinchi qismlarida” degan soʻzlar bilan almashtirilsin. XIV. Oʻzbekiston Respublikasining 1995-yil 21-dekabrdagi Qonuni bilan tasdiqlangan Oʻzbekiston Respublikasining Fuqarolik kodeksi (Oʻzbekiston Respublikasi Oliy Majlisining Axborotnomasi, 1996-yil, 2-songa ilova) 48-moddasining toʻrtinchi qismi quyidagi mazmundagi toʻrtinchi, beshinchi va oltinchi qismlar bilan almashtirilsin: “Agar yuridik shaxsning nochorligi (bankrotligi) shu yuridik shaxs uchun majburiy koʻrsatmalarni berish huquqiga ega boʻlgan muassis (ishtirokchi) sifatidagi shaxsning yoki yuridik shaxs mol-mulki mulkdorining gʻayriqonuniy harakatlari tufayli vujudga keltirilgan boʻlsa, yuridik shaxsning mol-mulki yetarli boʻlmagan taqdirda bunday shaxs zimmasiga uning majburiyatlari boʻyicha subsidiar javobgarlik yuklatish mumkin. Muassis (ishtirokchi) yoki yuridik shaxs mol-mulkining mulkdori shu yuridik shaxsning taʼsis hujjatlarida nazarda tutilgan taqdirdagina majburiy koʻrsatmalar berish huquqiga ega. Yuridik shaxs uchun majburiy koʻrsatmalar berish huquqiga ega boʻlgan muassis (ishtirokchi) yoki mulkdor yuridik shaxsning muayyan harakatni amalga oshirish oqibatida nochor (bankrotlik) boʻlib qolishni oldindan bilib, oʻz huquqidan uning ana shunday harakatni amalga oshirishini koʻzlab foydalangan holdagina yuridik shaxsning nochorligi (bankrotligi) ularning tomonidan vujudga keltirilgan deb hisoblanadi.” XVI. Oʻzbekiston Respublikasining 1996-yil 25-aprelda qabul qilingan “Banklar va bank faoliyati toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1996-yil, № 5-6, 54-modda) 38-moddasi quyidagi mazmundagi qism bilan toʻldirilsin: “Banklar oʻz mijozlari boʻlgan korxonalarning operatsiyalari toʻgʻrisidagi zarur maʼlumotlarni ular soliq toʻlovlarni toʻliq va toʻgʻri toʻlayotganliklarini nazorat qilish uchun soliq organlarining soʻroviga binoan taqdim etadilar”. XVII. Oʻzbekiston Respublikasining 1996-yil 26-aprelda qabul qilingan “Aksiyadorlik jamiyatlari va aksiyadorlarning huquqlarini himoya qilish toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1996-yil, № 5 - 6, 61-modda) 4-moddasining beshinchi va oltinchi qismlari quyidagi mazmundagi beshinchi, oltinchi va yettinchi qismlar bilan almashtirilsin: “Agar jamiyatning jamiyat uchun majburiy koʻrsatmalarni berish huquqiga ega boʻlgan aksiyador sifatidagi shaxsning gʻayriqonuniy xatti-harakatlari tufayli vujudga keltirilgan boʻlsa, mazkur aksiyador zimmasiga jamiyatning mol-mulki yetarli boʻlmagan taqdirda uning majburiyatlari boʻyicha subsidiar javobgarlik yuklatilishi mumkin. Aksiyadorlik jamiyatining ustavida tegishli huquq nazarda tutilgan taqdirdagina, aksiyador majburiy koʻrsatma berish huquqiga ega boʻladi. Jamiyat uchun majburiy koʻrsatmalar berish huquqiga ega boʻlgan aksiyador jamiyatning muayyan harakatni amalga oshirishi oqibatida nochor (bankrot) boʻlib qolishini olindan bilib, oʻz huquqidan uning ana shunday harakatni amalga oshirishini koʻzlab foydalangan holdagina jamiyatning nochorligi (bankrotligi) aksiyadorning harakatlari tufayli vujudga keltirilgan deb hisoblanadi”; yettinchi qismi sakkizinchi qism deb hisoblansin.